సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నన్ను అరెస్ట్ చేయలేదు.. స్పందించిన బండ్ల గణేష్‌
బుధవారం సాయంత్రం నిర్మాత, నటుడు బండ్ల గణేష్‌ను అరెస్ట్ చేసినట్టుగా వచ్చిన వార్తలను ఆయన ఖండించారు. పోలీసులు కేవలం విచారణ నిమిత్తం పిలిచారన్న గణేష్‌, అరెస్ట్ చేస్తే తానే వెల్లడిస్తానంటూ ట్వీట్  చేశాడు.
Samayam Telugu | Updated:
Oct 24, 2019, 11:21AM IST
కమెడియన్‌గా కెరీర్‌ స్టార్ట్‌ చేసి స్టార్‌ ప్రొడ్యూసర్‌గా ఎదిగిన బండ్ల గణేష్‌ తన సినిమాలతో కన్నా వివాదాస్సద వ్యాఖ్యలతోనే ఎక్కువగా వార్తల్లో కనిపిస్తుంటాడు. పలువురు సినీ ప్రముఖులు బండ్ల గణేష్‌ తమను మోసం చేశాడంటూ ఇటీవల ఆరోపించారు. అంతేకాదు నిర్మాత, బిజినెస్‌మేన్‌ పీవీపీ అయితే బండ్ల గణేష్ తన మనుషులను ఇంటికి పంపించి బెదిరింపులకు దిగాడంటూ కేసుకు పెట్టాడు.
Also Read: సినీ నిర్మాత బండ్ల గణేష్ అరెస్ట్.. పోలీస్ స్టేషన్‌కు తరలింపు
ఈ కేసులో బుధవారం బండ్ల గణేష్‌ను అరెస్ట్ చేసినట్టుగా వార్తలు వచ్చాయి. అదే సమయంలో ముంబైకి చెందిన ఓ ఫైనాన్షియర్‌ను మోసం చేసిన కేసులో కూడా గణేష్‌ను అరెస్ట్ చేసినట్టుగా వార్తలు వచ్చాయి. అయితే ఈ వార్తలపై నిర్మాత, నటుడు బండ్ల గణేష్ స్పందించారు. `నన్ను ఏ పోలీసులు అరెస్ట్ చేయలేదు విచారణ కోసం పిలవడం జరిగింది చట్టం పై గౌరవంతో వాళ్లు సహకరిస్తున్నారు నన్ను అరెస్టు చేస్తే నేను మీకు తెలియజేస్తాను మీ బండ్ల గణేష్` అంటూ ట్వీట్ చేశాడు.